CELEX: 32017R0647
Language: el
Date: 2017-04-05 00:00:00
Title: Εκτελεστικός κανονισμός (ΕΕ) 2017/647 της Επιτροπής, της 5ης Απριλίου 2017, για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στην Πολωνία, όσον αφορά ορισμένους θηλυκούς χοίρους και άλλους χοίρους που έχουν σφαγεί από την 1η Αυγούστου έως την 30ή Νοεμβρίου 2016

6.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 92/41
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/647 ΤΗΣ ΕΠΙΤΡΟΠΉΣ
   της 5ης Απριλίου 2017
   για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στην Πολωνία, όσον αφορά ορισμένους θηλυκούς χοίρους και άλλους χοίρους που έχουν σφαγεί από την 1η Αυγούστου έως την 30ή Νοεμβρίου 2016
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 (1) του Συμβουλίου, και ιδίως το άρθρο 220 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Μεταξύ 1ης Αυγούστου και 30ής Σεπτεμβρίου 2016 επιβεβαιώθηκε και κοινοποιήθηκε στην Επιτροπή από την Πολωνία σειρά εστιών αφρικανικής πανώλης των χοίρων που σχετίζεται με τον ανθρώπινο παράγοντα. Η επιδημία ήταν ιδιαίτερα σοβαρή δεδομένου ότι η διάδοση του ιού επιβεβαιώθηκε σε πολλές εκμεταλλεύσεις οικόσιτων χοίρων σε σχετικά ευρεία γεωγραφική περιοχή.
            
         
               (2)
            
            
               Η Πολωνία έλαβε αμέσως τα απαραίτητα μέτρα για την υγεία των ζώων σύμφωνα με την οδηγία 2002/60/ΕΚ του Συμβουλίου (2), η οποία θεσπίζει τα ελάχιστα μέτρα που πρέπει να εφαρμόζονται στην Ένωση για την καταπολέμηση της αφρικανικής πανώλης των χοίρων. Συγκεκριμένα, η Πολωνία έλαβε μέτρα ελέγχου, παρακολούθησης και πρόληψης, σύμφωνα με την εκτελεστική απόφαση 2014/709/ΕΕ της Επιτροπής (3) όπως τροποποιήθηκε με τις εκτελεστικές αποφάσεις της Επιτροπής (ΕΕ) 2016/1236 (4), (ΕΕ) 2016/1372 (5), (ΕΕ) 2016/1405 (6) και (ΕΕ) 2016/1900 (7) και καθόρισε ζώνες προστασίας και επιτήρησης σύμφωνα με τις εκτελεστικές αποφάσεις της Επιτροπής (ΕΕ) 2016/1367 (8) και (ΕΕ) 2016/1406 (9).
            
         
               (3)
            
            
               Επιπλέον, για να αποτραπεί η εξάπλωση της αφρικανικής πανώλης των χοίρων και να προληφθεί κάθε περαιτέρω διαταραχή των εμπορικών συναλλαγών εντός της Πολωνίας και στο εξωτερικό, η Πολωνία εφάρμοσε ορισμένα συμπληρωματικά προληπτικά μέτρα στις εν λόγω περιοχές. Ειδικότερα, η μετακίνηση και η μεταφορά των χοίρων αποτέλεσε αντικείμενο αυστηρότερων μέτρων εποπτείας και η εμπορία των χοίρων υποβλήθηκε σε περιορισμούς εντός της εγχώριας αγοράς πέραν εκείνων που καθορίζονται στην εκτελεστική απόφαση 2014/709/ΕΕ.
            
         
               (4)
            
            
               Εφαρμόζοντας τα ως άνω μέτρα, η Πολωνία κατόρθωσε να εμποδίσει την περαιτέρω εξάπλωση της ασθένειας. Τα ενωσιακά και εθνικά υγειονομικά μέτρα εφαρμόστηκαν έως τις 18 Νοεμβρίου 2016 σε όλες τις συναφείς εκμεταλλεύσεις.
            
         
               (5)
            
            
               Η Πολωνία ενημέρωσε την Επιτροπή ότι τα εν λόγω μέτρα επηρέασαν αρνητικά πολύ μεγάλο αριθμό εκμεταλλεύσεων εκτροφής χοίρων και ότι οι ενδιαφερόμενοι παραγωγοί υπέστησαν απώλειες εισοδήματος που δεν είναι επιλέξιμες για χρηματοδοτική συνδρομή από την Ένωση σύμφωνα με τον κανονισμό (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου (10). Στις 4 Νοεμβρίου 2016 η Επιτροπή έλαβε επίσημη αίτηση από την Πολωνία για τη συγχρηματοδότηση ορισμένων έκτακτων μέτρων στήριξης σύμφωνα με το άρθρο 220 παράγραφος 3 του κανονισμού (ΕΕ) αριθ. 1308/2013.
            
         
               (6)
            
            
               Όσον αφορά τους χοίρους που εκτρέφονται στις εν λόγω περιοχές, η ενίσχυση θα πρέπει να χορηγείται μόνον όσον αφορά τα ζώα που έχουν σφαγεί. Το ποσό της ενίσχυσης που πρέπει να καταβληθεί για τα σφαγέντα ζώα θα πρέπει να εκφράζεται ως ποσό ανά χιλιόγραμμο για περιορισμένο αριθμό ζώων. Το ποσό της ενίσχυσης θα πρέπει να καθοριστεί με βάση τις τιμές που συγκέντρωσε η Πολωνία, καθώς και με βάση στοιχεία από τιμολόγια όσον αφορά τις τιμές που πράγματι καταβλήθηκαν στους παραγωγούς στις περιοχές που υπόκεινταν σε μέτρα για την υγεία των ζώων.
            
         
               (7)
            
            
               Με βάση τις πληροφορίες που παρασχέθηκαν από την Πολωνία, ο μέγιστος αριθμός ζώων που είναι επιλέξιμα για χρηματοδότηση θα πρέπει να καθοριστεί με βάση το αίτημα που υποβλήθηκε από το εν λόγω κράτος μέλος.
            
         
               (8)
            
            
               Για να αποφευχθεί ο κίνδυνος διπλής χρηματοδότησης, οι απώλειες που υπέστησαν οι παραγωγοί δεν θα πρέπει να έχουν αντισταθμιστεί με κρατικές ενισχύσεις ή ασφάλειες και η ενίσχυση θα πρέπει να περιορίζεται στα επιλέξιμα ζώα για τα οποία δεν έχει χορηγηθεί χρηματοδοτική συνδρομή από την Ένωση δυνάμει του κανονισμού (ΕΕ) αριθ. 652/2014.
            
         
               (9)
            
            
               Θα πρέπει να προβλεφθεί ότι οι αρμόδιες πολωνικές αρχές λαμβάνουν όλα τα απαραίτητα μέτρα, προβαίνουν σε όλους τους απαιτούμενους ελέγχους και ενημερώνουν σχετικά την Επιτροπή. Ειδικότερα, οι εν λόγω έλεγχοι θα πρέπει να περιλαμβάνουν εκ των προτέρων ελέγχους όσον αφορά την επιλεξιμότητα και την ορθότητα της αίτησης για ενίσχυση.
            
         
               (10)
            
            
               Η έκταση και η διάρκεια των έκτακτων μέτρων στήριξης της αγοράς που προβλέπονται στον παρόντα κανονισμό θα πρέπει να περιορίζονται στα απολύτως αναγκαία για τη στήριξη της αγοράς. Ειδικότερα, τα έκτακτα μέτρα στήριξης της αγοράς θα πρέπει να ισχύουν μόνον για την παραγωγή χοίρων στις εκμεταλλεύσεις που βρίσκονται στις συναφείς οριοθετημένες περιοχές που υπόκεινται στα μέτρα για την υγεία των ζώων που προβλέπονται στην ενωσιακή και πολωνική νομοθεσία σχετικά με τις εστίες αφρικανικής πανώλης των χοίρων, για το χρονικό διάστημα μεταξύ 1ης Αυγούστου και 18ης Νοεμβρίου 2016.
            
         
               (11)
            
            
               Επί πολλές εβδομάδες εφαρμόστηκαν στη μετακίνηση και τη μεταφορά των χοίρων στις εν λόγω περιοχές περιορισμοί, οι οποίοι οδήγησαν σε διατάραξη της αγοράς, σε σημαντική μείωση των τιμών και σε απώλειες για τους παραγωγούς, καθώς και σε σημαντική αύξηση του βάρους των ζώων, με αποτέλεσμα τη δημιουργία απαράδεκτης κατάστασης όσον αφορά τη μεταχείριση των ζώων. Ως εκ τούτου, τα μέτρα που προβλέπονται στον παρόντα κανονισμό θα πρέπει να καλύπτουν τα ζώα που παραδόθηκαν στο σφαγείο μεταξύ 1ης Αυγούστου και 30 Νοεμβρίου.
            
         
               (12)
            
            
               Για λόγους χρηστής δημοσιονομικής διαχείρισης των εν λόγω έκτακτων μέτρων στήριξης της αγοράς και έγκαιρης πληρωμής των παραγωγών, δεν θα πρέπει να εφαρμοστεί το άρθρο 5 παράγραφος 2 του κατ' εξουσιοδότηση κανονισμού (ΕΕ) αριθ. 907/2014 της Επιτροπής (11), και οι πληρωμές που θα πραγματοποιηθούν από την Πολωνία στους δικαιούχους μετά την 30ή Σεπτεμβρίου 2017 δεν θα πρέπει να είναι επιλέξιμες για συγχρηματοδότηση από την Ένωση.
            
         
               (13)
            
            
               Για να καταστεί δυνατή η διενέργεια δημοσιονομικού ελέγχου από την Ένωση, η Πολωνία θα πρέπει να κοινοποιήσει στην Επιτροπή την εκκαθάριση των πληρωμών.
            
         
               (14)
            
            
               Δεδομένου ότι οι περιορισμοί που αφορούν τις εστίες αφρικανικής πανώλης των χοίρων τέθηκαν σε ισχύ σε διαφορετικές ημερομηνίες στις εν λόγω περιοχές και δεδομένου ότι ο παρών κανονισμός δεν προβλέπει προθεσμία για την υποβολή των αιτήσεων ενίσχυσης, είναι σκόπιμο να ληφθεί υπόψη η ημερομηνία έναρξης ισχύος του παρόντος κανονισμού ως η ημερομηνία που προβλέπεται στο άρθρο 29 παράγραφος 4 του κατ' εξουσιοδότηση κανονισμού (ΕΕ) αριθ. 907/2014.
            
         
               (15)
            
            
               Για να διασφαλιστεί η άμεση εφαρμογή των εν λόγω μέτρων από την Πολωνία, ο παρών κανονισμός θα πρέπει να αρχίσει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
         
               (16)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Επιτρέπεται η χορήγηση ενίσχυσης από την Πολωνία στους παραγωγούς στον τομέα του χοιρείου κρέατος, οι εκμεταλλεύσεις των οποίων υπόκεινται σε μέτρα για την υγεία των ζώων για την καταπολέμηση της αφρικανικής πανώλης των χοίρων και βρίσκονται στις περιοχές της Πολωνίας που αναφέρονται στην ενωσιακή και πολωνική νομοθεσία που παρατίθεται στο παράρτημα. Η εν λόγω ενίσχυση χορηγείται μόνον για τη σφαγή των ακόλουθων ζώων:
   
               α)
            
            
               θηλυκών χοίρων που υπάγονται στον κωδικό ΣΟ 0103 92 11·
            
         
               β)
            
            
               άλλων χοίρων που υπάγονται στον κωδικό ΣΟ 0103 92 19.
            
         2.   Η ενίσχυση που προβλέπεται στην παράγραφο 1 χορηγείται μόνον εφόσον πληρούνται οι ακόλουθες προϋποθέσεις:
   
               α)
            
            
               τα ζώα έχουν εκτραφεί στις περιοχές της Πολωνίας που αναφέρονται στην παράγραφο 1 και αποτέλεσαν αντικείμενο ορισμένων περιορισμών εμπορίας λόγω της αφρικανικής πανώλης των χοίρων οποιαδήποτε χρονική περίοδο μεταξύ 1ης Αυγούστου 2016 και 18ης Νοεμβρίου 2016·
            
         
               β)
            
            
               τα ζώα ήταν παρόντα σε μία εκ των περιοχών που αναφέρονται στην παράγραφο 1 την ημερομηνία κατά την οποία επιβλήθηκαν οι ως άνω περιορισμοί ή είχαν γεννηθεί και εκτραφεί μετά την εν λόγω ημερομηνία στις περιοχές αυτές·
            
         
               γ)
            
            
               τα ζώα εσφάγησαν την περίοδο από 1ης Αυγούστου 2016 έως 30 Νοεμβρίου 2016·
            
         
               δ)
            
            
               ο παραγωγός που υποβάλλει αίτηση για ενίσχυση, («ο αιτών»), δεν λαμβάνει, για τα ίδια ζώα, κρατικές ενισχύσεις, ασφάλειες ή ενίσχυση που χρηματοδοτείται με συνδρομή της Ένωσης δυνάμει του κανονισμού (ΕΕ) αριθ. 652/2014.
            
         Άρθρο 2
   1.   Όσον αφορά τους θηλυκούς χοίρους που αναφέρονται στο άρθρο 1 παράγραφος 1 στοιχείο α), η ενίσχυση ανέρχεται σε 0,34 ευρώ ανά χιλιόγραμμο βάρους σφαγίου.
   2.   Όσον αφορά τους άλλους χοίρους που αναφέρονται στο άρθρο 1 παράγραφος 1 στοιχείο β), το ποσό της ενίσχυσης υπολογίζεται ανά χιλιόγραμμο και αντιστοιχεί στη διαφορά τιμής μεταξύ της τιμής που αναφέρεται από την Πολωνία για την περιοχή στην οποία βρίσκεται η εκμετάλλευση του παραγωγού για την εβδομάδα κατά τη διάρκεια της οποίας παραδόθηκαν οι χοίροι σε σφαγείο και της τιμής που πράγματι καταβλήθηκε στον παραγωγό, η οποία αποδεικνύεται βάσει τιμολογίου. Η ενίσχυση ανά χιλιόγραμμο δεν υπερβαίνει τα ακόλουθα ποσά:
   
               α)
            
            
               0,23 ευρώ ανά χιλιόγραμμο ανά χοίρο με βάρος σφαγίου 93 χιλιόγραμμα ή λιγότερο·
            
         
               β)
            
            
               0,34 ευρώ ανά χιλιόγραμμο ανά χοίρο με βάρος σφαγίου άνω των 93 χιλιογράμμων αλλά λιγότερο των 105 χιλιογράμμων·
            
         
               γ)
            
            
               0,46 ευρώ ανά χιλιόγραμμο ανά χοίρο με βάρος σφαγίου άνω των 105 χιλιογράμμων.
            
         Άρθρο 3
   1.   Η Πολωνία λαμβάνει όλα τα αναγκαία μέτρα, συμπεριλαμβανομένων των διεξοδικών διοικητικών και επιτόπιων ελέγχων σύμφωνα με τα άρθρα 58 και 59 του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου (12), προκειμένου να διασφαλιστεί η συμμόρφωση με τους όρους που καθορίζονται στον παρόντα κανονισμό. Ειδικότερα, η Πολωνία επαληθεύει:
   
               α)
            
            
               την επιλεξιμότητα του αιτούντος·
            
         
               β)
            
            
               για κάθε επιλέξιμο αιτούντα, την ποσότητα και τη διαφορά τιμών που αναφέρονται στο άρθρο 2 παράγραφος 2·
            
         
               γ)
            
            
               ότι κανένας από τους επιλέξιμους αιτούντες δεν έχει λάβει χρηματοδότηση από άλλες πηγές για την αντιστάθμιση των απωλειών που συνδέονται με τη σφαγή των ζώων·
            
         
               δ)
            
            
               ότι τα ζώα για τα οποία χορηγείται ενίσχυση πληρούν τους όρους που συνδέονται με τους περιορισμούς που ισχύουν για τις περιοχές που αναφέρονται στο άρθρο 1 παράγραφος 1.
            
         2.   Όσον αφορά τους επιλέξιμους αιτούντες για τους οποίους έχουν ολοκληρωθεί οι διοικητικοί έλεγχοι, η ενίσχυση μπορεί να καταβληθεί χωρίς να έχουν ολοκληρωθεί όλοι οι έλεγχοι, και συγκεκριμένα εκείνοι που αφορούν τους αιτούντες που επιλέγονται για επιτόπιους ελέγχους.
   3.   Στις περιπτώσεις στις οποίες δεν επιβεβαιώνεται η επιλεξιμότητα του αιτούντος, η ενίσχυση ανακτάται και επιβάλλονται κυρώσεις.
   Άρθρο 4
   1.   Οι δαπάνες είναι επιλέξιμες για ενωσιακή συγχρηματοδότηση μόνον εφόσον τα σχετικά ποσά έχουν καταβληθεί στους δικαιούχους από την Πολωνία έως τις 30 Σεπτεμβρίου 2017 το αργότερο.
   2.   Δεν εφαρμόζεται το άρθρο 5 παράγραφος 2 του κατ' εξουσιοδότηση κανονισμού (ΕΕ) αριθ. 907/2014.
   Άρθρο 5
   Η Ένωση συμμετέχει κατά 50 % στη χρηματοδότηση των δαπανών που βαρύνουν την Πολωνία για την ενίσχυση που αναφέρεται στο άρθρο 1, η οποία καλύπτει μέγιστο σύνολο 50 000 ζώων.
   Άρθρο 6
   1.   Η Πολωνία ενημερώνει την Επιτροπή για τα μέτρα που έλαβε σύμφωνα με το άρθρο 3, το αργότερο 10 ημέρες μετά την έναρξη ισχύος του παρόντος κανονισμού.
   2.   Το αργότερο έως τις 30 Οκτωβρίου 2017, η Πολωνία υποβάλλει στην Επιτροπή λεπτομερή έκθεση σχετικά με την εφαρμογή του παρόντος κανονισμού, καθώς και λεπτομέρειες σχετικά με την εκτέλεση των μέτρων που έχουν ληφθεί και των ελέγχων που έχουν διενεργηθεί σύμφωνα με το άρθρο 3.
   3.   Η Πολωνία κοινοποιεί στην Επιτροπή την εκκαθάριση των πληρωμών.
   Άρθρο 7
   Για τους σκοπούς του άρθρου 29 παράγραφος 4 του κατ' εξουσιοδότηση κανονισμού (ΕΕ) αριθ. 907/2014, η γενεσιουργός αιτία της συναλλαγματικής ισοτιμίας όσον αφορά τα ποσά που καθορίζονται στο άρθρο 2 είναι η έναρξη ισχύος του παρόντος κανονισμού.
   Άρθρο 8
   Οι ενισχύσεις που αναφέρονται στο άρθρο 1 θεωρούνται έκτακτα μέτρα στήριξης της αγοράς, όπως προβλέπεται στο άρθρο 4 παράγραφος 1 στοιχείο α) του κανονισμού (ΕΕ) αριθ. 1306/2013.
   Άρθρο 9
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Απριλίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 671.
   
      (2)  Οδηγία 2002/60/ΕΚ του Συμβουλίου της 27ης Ιουνίου 2002 για τη θέσπιση ειδικών διατάξεων για την καταπολέμηση της αφρικανικής πανώλης των χοίρων και την τροποποίηση της οδηγίας 92/119/ΕΟΚ όσον αφορά την πολιοεγκεφαλίτιδα του χοίρου και την αφρικανική πανώλη των χοίρων (ΕΕ L 192 της 20.7.2002, σ. 27).
   
      (3)  Εκτελεστική απόφαση 2014/709/ΕΕ της Επιτροπής, της 9ης Οκτωβρίου 2014, σχετικά με τα μέτρα ελέγχου της υγείας των ζώων όσον αφορά την αφρικανική πανώλη των χοίρων σε ορισμένα κράτη μέλη και για την κατάργηση της εκτελεστικής απόφασης 2014/178/ΕΕ (ΕΕ L 295 της 11.10.2014, σ. 63).
   
      (4)  Εκτελεστική απόφαση (ΕΕ) 2016/1236 της Επιτροπής, της 27ης Ιουλίου 2016, για την τροποποίηση του παραρτήματος της εκτελεστικής απόφασης 2014/709/ΕΕ σχετικά με τα μέτρα ελέγχου της υγείας των ζώων όσον αφορά την αφρικανική πανώλη των χοίρων σε ορισμένα κράτη μέλη, ως προς τις καταχωρίσεις για την Εσθονία, τη Λετονία, τη Λιθουανία και την Πολωνία (ΕΕ L 202 της 28.7.2016, σ. 45).
   
      (5)  Εκτελεστική απόφαση (ΕΕ) 2016/1372 της Επιτροπής, της 10ης Αυγούστου 2016, για την τροποποίηση του παραρτήματος της εκτελεστικής απόφασης 2014/709/ΕΕ σχετικά με τα μέτρα ελέγχου της υγείας των ζώων όσον αφορά την αφρικανική πανώλη των χοίρων σε ορισμένα κράτη μέλη, ως προς τις καταχωρίσεις για τη Λετονία και την Πολωνία (ΕΕ L 217 της 12.8.2016, σ. 38).
   
      (6)  Εκτελεστική απόφαση (ΕΕ) 2016/1405 της Επιτροπής, της 22ας Αυγούστου 2016, για την τροποποίηση του παραρτήματος της εκτελεστικής απόφασης 2014/709/ΕΕ σχετικά με τα μέτρα ελέγχου της υγείας των ζώων όσον αφορά την αφρικανική πανώλη των χοίρων σε ορισμένα κράτη μέλη (ΕΕ L 228 της 23.8.2016, σ. 33).
   
      (7)  Εκτελεστική απόφαση (ΕΕ) 2016/1900 της Επιτροπής, της 26ης Οκτωβρίου 2016, για την τροποποίηση του παραρτήματος της εκτελεστικής απόφασης 2014/709/ΕΕ σχετικά με τα μέτρα ελέγχου της υγείας των ζώων όσον αφορά την αφρικανική πανώλη των χοίρων σε ορισμένα κράτη μέλη, ως προς τις καταχωρίσεις για την Εσθονία, τη Λετονία και την Πολωνία (ΕΕ L 293 της 28.10.2016, σ. 46).
   
      (8)  Εκτελεστική απόφαση (ΕΕ) 2016/1367 της Επιτροπής, της 10ης Αυγούστου 2016, για ορισμένα μέτρα προστασίας σχετικά με την αφρικανική πανώλη των χοίρων στην Πολωνία (ΕΕ L 216 της 11.8.2016, σ. 26).
   
      (9)  Εκτελεστική απόφαση (ΕΕ) 2016/1406 της Επιτροπής, της 22ας Αυγούστου 2016, για ορισμένα μέτρα προστασίας σχετικά με την αφρικανική πανώλη των χοίρων στην Πολωνία και για την κατάργηση της εκτελεστικής απόφασης (ΕΕ) 2016/1367 (ΕΕ L 228 της 23.8.2016, σ. 46).
   
      (10)  Κανονισμός (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση διατάξεων σχετικά με τη διαχείριση των δαπανών που αφορούν, αφενός, τη διατροφική αλυσίδα, την υγεία των ζώων και την καλή μεταχείριση των ζώων και, αφετέρου, την υγεία των φυτών και το φυτικό αναπαραγωγικό υλικό, για την τροποποίηση των οδηγιών του Συμβουλίου 98/56/ΕΚ, 2000/29/ΕΚ και 2008/90/ΕΚ, των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 178/2002, (ΕΚ) αριθ. 882/2004 και (ΕΚ) αριθ. 396/2005, της οδηγίας 2009/128/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου και για την κατάργηση των αποφάσεων του Συμβουλίου 66/399/ΕΟΚ, 76/894/ΕΟΚ και 2009/470/ΕΚ (ΕΕ L 189 της 27.6.2014, σ. 1).
   
      (11)  Κατ' εξουσιοδότηση κανονισμός (ΕΕ) αριθ. 907/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, όσον αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών, τις εγγυήσεις και τη χρήση του ευρώ (ΕΕ L 255 της 28.8.2014, σ. 18).
   
      (12)  Κανονισμός (EE) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (ΕΕ L 347 της 20.12.2013, σ. 549).
   
      ΠΑΡΑΡΤΗΜΑ
      
         Περιοχές της Πολωνίας που αναφέρονται στο άρθρο 1
      
      Περιοχές της Πολωνίας που καθορίζονται στην ακόλουθη ενωσιακή και πολωνική νομοθεσία:
      
                  α)
               
               
                  Ενωσιακή νομοθεσία:
                  
                              —
                           
                           
                              Εκτελεστική απόφαση (ΕΕ) 2016/1367 της Επιτροπής, της 10ης Αυγούστου 2016, για ορισμένα μέτρα προστασίας σχετικά με την αφρικανική πανώλη των χοίρων στην Πολωνία (ΕΕ L 216 της 11.8.2016, σ. 26).
                           
                        
                              —
                           
                           
                              Εκτελεστική απόφαση (ΕΕ) 2016/1406 της Επιτροπής, της 22ας Αυγούστου 2016, για ορισμένα μέτρα προστασίας σχετικά με την αφρικανική πανώλη των χοίρων στην Πολωνία και για την κατάργηση της εκτελεστικής απόφασης (ΕΕ) 2016/1367 (ΕΕ L 228 της 23.8.2016, σ. 46).
                           
                        
                              —
                           
                           
                              Μέρος III του παραρτήματος της εκτελεστικής απόφασης 2014/709/ΕΕ της Επιτροπής, της 9ης Οκτωβρίου 2014, σχετικά με τα μέτρα ελέγχου της υγείας των ζώων όσον αφορά την αφρικανική πανώλη των χοίρων σε ορισμένα κράτη μέλη και για την κατάργηση της εκτελεστικής απόφασης 2014/178/ΕΕ (ΕΕ L 295 της 11.10.2014, σ. 63), όπως τροποποιήθηκε με τις εκτελεστικές αποφάσεις (ΕΕ) 2016/1236, (ΕΕ) 2016/1372, (ΕΕ) 2016/1405 και (ΕΕ) 2016/1900.
                           
                        
            
                  β)
               
               
                  Πολωνική νομοθεσία:
                  
                              —
                           
                           
                              Rozporządzenie nr 3/2016 Powiatowego Lekarza Weterynarii w Hajnówce z dnia 24 czerwca 2016 r. w sprawie zwalczania afrykańskiego pomoru świń na terenie powiatu hajnowskiego (Dz. Urz. Woj. Podlaskiego z 2016 r., poz. 2668, z późn. zm.);
                           
                        
                              —
                           
                           
                              Rozporządzenie nr 1/2016 Wojewody Podlaskiego z dnia 2 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3218);
                           
                        
                              —
                           
                           
                              Rozporządzenie nr 2/2016 Wojewody Podlaskiego z dnia 5 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3253);
                           
                        
                              —
                           
                           
                              Rozporządzenie nr 1/2016 Powiatowego Lekarza Weterynarii w Siemiatyczach z dnia 9 sierpnia 2016 r. w sprawie zwalczania afrykańskiego pomoru świń na terenie powiatu siemiatyckiego (Dz. Urz. Woj. Podlaskiego z 2016 r., poz. 3276);
                           
                        
                              —
                           
                           
                              Rozporządzenie nr 3/2016 Wojewody Podlaskiego z dnia 10 sierpnia 2016 r. w sprawie zwalczania afrykańskiego pomoru świń na terenie powiatów: białostockiego i wysokomazowieckiego (Dz. Urz. Woj. Podlaskiego z 2016 r., poz.3282, z późn. zm.);
                           
                        
                              —
                           
                           
                              Rozporządzenie nr 5/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: zambrowskiego i łomżyńskiego (Dz. Urz. Woj. Podlaskiego z 2016 r., poz. 3300);
                           
                        
                              —
                           
                           
                              Rozporządzenie nr 6/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3301);
                           
                        
                              —
                           
                           
                              Rozporządzenie nr 7/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i białostockiego (Dz. Urz. Woj. Podlaskiego z 2016 r., poz. 3302);
                           
                        
                              —
                           
                           
                              Rozporządzenie nr 1/2016 Powiatowego Lekarza Weterynarii w Bielsku Podlaskim z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bielskiego (Dz. Urz. Woj. Podlaskiego z 2016 r., poz. 3308, z późn. zm.);
                           
                        
                              —
                           
                           
                              Rozporządzenie Wojewody Podlaskiego nr 9/2016 z dnia 24 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3363);
                           
                        
                              —
                           
                           
                              Rozporządzenie Wojewody Podlaskiego nr 10/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3375);
                           
                        
                              —
                           
                           
                              Rozporządzenie Wojewody Podlaskiego nr 11/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: białostockiego, łomżyńskiego, wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3376);
                           
                        
                              —
                           
                           
                              Rozporządzenie Wojewody Podlaskiego nr 12/2016 z dnia 29 sierpnia 2016 r. w sprawie zwalczania afrykańskiego pomoru świń na terenie powiatów: grajewskiego oraz monieckiego (Dz. Urz. Woj. Podlaskiego z 2016 r., poz. 3385);
                           
                        
                              —
                           
                           
                              Rozporządzenie nr 13/2016 Wojewody Podlaskiego z dnia 30 września 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3698);
                           
                        
                              —
                           
                           
                              Rozporządzenie nr 1 Powiatowego Lekarza Weterynarii w Białej Podlaskiej z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3571, z późn. zm.);
                           
                        
                              —
                           
                           
                              Rozporządzenie nr 2 Powiatowego Lekarza Weterynarii w Białej Podlaskiej z dnia 19 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3612);
                           
                        
                              —
                           
                           
                              Rozporządzenie nr 1/2016 Powiatowy Lekarza Weterynarii w Łosicach z dnia 12 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7468);
                           
                        
                              —
                           
                           
                              Rozporządzenie nr 2/2016 Powiatowego Lekarza Weterynarii w Łosicach z dnia 18 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7615, z późn. zm.);
                           
                        
                              —
                           
                           
                              Rozporządzenie nr 4/2016 Powiatowego Lekarza Weterynarii w Łosicach z dnia 12 września 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 8028).